SET ปิดเช้าบวก 4 จุด รับข่าว “นายก” ประกาศเปิดประเทศ ต.ค.นี้
SET ปิดเช้าบวก 4 จุด รับข่าว “นายก” ประกาศเปิดประเทศ ต.ค.นี้ ส่วนภาคบ่ายคาดตลาดฯคงแกว่งทรงตัว และมีโอกาสเผชิญแรงขายทำกำไร
17 มิ.ย. 2564

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นในภูมิภาคเอเชียที่ส่วนใหญ่ติดลบ โดยเฉพาะตลาดหุ้นญี่ปุ่นร่วงแรงหลังจะล็อกดาวน์ต่อ ขณะที่มองว่าผลประชุมธนาคารกลางสหรัฐฯ (เฟด) ออกมาไม่น่าวิตกมากนัก แม้จะมีการส่งสัญญาณการปรับขึ้นอัตราดอกเบี้ย และจะปรับลดการทำ QE
นอกจากนั้น ตลาดหุ้นไทยถูกขายออกมาก่อนหน้านี้แล้วเพื่อลดความเสี่ยง ทำให้วันนี้มีแรงซื้อกลับเข้ามาบ้าง ประกอบกับได้รับแรงหนุนจากพล.อ.ประยุทธ์ จันทร์โอชา นายกรัฐมนตรี ในฐานะผู้อำนวยการศูนย์บริหารสถานการณ์โควิด-19 (ศบค.) ประกาศเป้าหมาย 120 วันเปิดประเทศรับนักท่องเที่ยวต่างชาติตามปกติ
ส่วนแนวโน้มการลงทุนในช่วงบ่ายนี้ นายมงคล กล่าวว่า ตลาดฯคงแกว่งทรงตัว และมีโอกาสเผชิญแรงขายทำกำไร ทำให้ดัชนีฯอาจจะแกว่งทั้งในแดนบวก-ลบไม่มาก พร้อมให้แนวรับ 1,625-1,620 จุด ส่วนแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 2,386.76 ล้านบาท ปิดที่ 16.30 บาท เพิ่มขึ้น 1.00 บาท
AAV มูลค่าการซื้อขาย 1,677.86 ล้านบาท ปิดที่ 3.22 บาท เพิ่มขึ้น 0.42 บาท
GUNKUL มูลค่าการซื้อขาย 1,442.14 ล้านบาท ปิดที่ 4.36 บาท ลดลง 0.02 บาท
SCGP มูลค่าการซื้อขาย 1,429.65 ล้านบาท ปิดที่ 58.75 บาท เพิ่มขึ้น 0.75 บาท
KBANK มูลค่าการซื้อขาย 1,232.90 ล้านบาท ปิดที่ 125.00 บาท เพิ่มขึ้น 0.50 บาท